Reklama e re e kompanisë “Nike” ndez debatin politik në SHBA
Fushata e re reklamuese rikthen në epiqendër të vëmendjes një temë të nxehtë sociale dhe politike
Në 30-vjetorin e slloganit “Just Do It” (“Thjesht bëje”) të kompanisë së vjeshjeve sportive Nike, u njoftua kontrata e arritur me ish-lojtarin e futbollit amerikan Colin Kaepernick. Vendimi i zotit Kaepernick për t’u ulur në gjunjë kur luhet himni kombëtar në çeljen e ndeshjeve të ligës së futbollit amerikan NFL, si një formë proteste ndaj brutalitetit të policisë, shkaktoi debat në mbarë Shtetet e Bashkuara. Siç njofton korrespondentja e Zërit të Amerikës, Elizabeth Cherneff, efekti i kësaj reklame po shtrihet në të dyja anët e vijës ndarëse mes botës sportive dhe asaj politike. Ish-lojtari i Ligës Kombëtare të Futbollit (NFL), Colin Kaepernick, është protagonisti i fushatës së fundit reklamuese, dhe jo të gjithë janë të kënaqur me këtë zhvillim. Vendimi i tij në vitin 2016 për të protestuar kundër brutalitetit policor ndaj minoriteteve, duke u ulur në gjunjë gjatë luajtjes së himnit kombëtar përpara fillimit të çdo ndeshjeje, shkaktoi një ndër debatet më përçarëse rreth sportit dhe politikës në Amerikë. Presidenti Trump, i cili i pati bërë thirrje ligës NFL të ndëshkonte lojtarët që gjunjëzohen gjatë luajtjes së himnit, e quajti vendimin “të papërshtatshëm” gjatë një interviste për kanalin Fox News dhe më vonë shkruajti në Twitter: “Çfarë i shkoi në mendje kompanisë ‘Nike’?”. Marrëdhënia kontraktuale prej miliarda dollarësh e kompanisë “Nike” me ligën NFL e ka zhvendosur debatin në epiqendër, ndërsa shumë sportdashës po pozicionohen. Disa njerëz të inatosur u shfaqën në mediat sociale duke djegur paisjet e tyre të firmës “Nike”. Por, të tjerë e lavdëruan kompaninë për qëndrimin e guximshëm për çështjet sociale. Ekspertët thonë se kjo nuk është e rastësishme. , thotë Mary Epner, e kompanisë analitike “Mary Epner Retail Analysis”. Klientët e këtij dyqani “Nike” në Nju Jork janë dakort. , thotë Aimee Ross, kliente e firmës ‘Nike’. Kritikët thonë se nuk ishte morali, por paraja që e shtyu kompaninë ‘Nike’ të mbështesë zotin Kaepernick, i cili i është pjesë e një padie gjyqësore ndaj ligës NFL, ku akuzohen ekipet e futbollit amerikan se kanë rënë fshehtazi dakort të mos e punësojnë. , thotë Lou Orlendo, klient i firmës “Nike”. Por, shumë ekspertë të marketingut thonë se reagimi do të jetë në të mirë të zotit Kaepernick, kompanisë “Nike” dhe ligës NFL. , thotë David Hollander, i Institutit Tish për Sportet Globale, në Universitetin e Nju Jorkut. Për futbollin amerikan dhe për kompaninë “Nike”, lufta kulturore në politikë dhe në sport vetëm sa ka filluar.